Због своје очуваности као ријетког ритског екосистема, велике биолошке разноврсности и изузетне научне и еколошке вриједности, Копачки рит је 1967. године заштићен статусом "Управљаног природног резервата" на површини од 17.730 хектара. Уже подручје Резервата од 7.220 хектара 1976. године је добило статус "Специјалног зоолошког резервата", а шире подручје од 10.510 хектара статус парка природе. Међународни значај Копачког рита потврђен је 1993. године уврштавањем на листу међународно значајних мочвара, сукладно Рамсарској конвенцији. Копачки рит уврштен је и у листу "орнитолошки значајних подручја" — ИБА (), а номинован је и за уврштење у УНЕСКО списак Свјетске природне баштине.